
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S K A 

R J E Š E N J E

Trgovački sud u Zadru, OIB:39670464653, po sutkinji Ani Markač, povodom zahtjeva Financijske agencije, RC Rijeka, Podružnica Pula, Giardini 5, Pula od 29. veljače 2016. za provedbu skraćenoga stečajnog postupka nad dužnikom NOGOMETNI KLUB "JEDINSTVO – OMLADINAC" NEDEŠĆINA, Nedešćina, Nedešćina 103, OIB:98992909416, dana 28. rujna 2016., 
r i j e š i o  j e

I.	Otvara se skraćeni stečajni postupak nad dužnikom NOGOMETNI KLUB "JEDINSTVO – OMLADINAC" NEDEŠĆINA, Nedešćina, Nedešćina 103, OIB:98992909416, s danom 28. rujna 2016. u 8,45 sati kada će se ovo rješenje objaviti na mrežnoj stranici e-Oglasna ploča sudova. 

II.	Stečajnim upraviteljem dužnika imenuje se Jelenko Lehki iz Zagreba, Pavla Hatza 10, OIB: 96068307857.

III.	Zaključuje se skraćeni stečajni postupak nad dužnikom NOGOMETNI KLUB "JEDINSTVO – OMLADINAC" NEDEŠĆINA, Nedešćina, Nedešćina 103, OIB:98992909416.

IV. 	Dio nastalih troškova postupka isplatit će se iz Fonda za namirenje troškova stečajnoga postupka iz čl. 111. Stečajnog zakona.

V. 	Ovo rješenje će se neposredno po objavi istog na mrežnoj stranici e-Oglasna ploča sudova dostaviti registru udruga suda radi provedbe upisa činjenice otvaranja i zaključenja skraćenoga stečajnog postupka nad dužnikom, kao i po pravomoćnosti istog radi brisanja dužnika iz navedenog registra. 

VI. 	Otvaranje skraćenoga stečajnog postupka nad dužnikom i imenovanje stečajnog upravitelja upisat će se u zemljišne knjige, upisnik brodova, upisnik brodova u izgradnji,  upisnik prava intelektualnog vlasništva i u druge javne knjige, registre, upisnike i očevidnike u kojima je dužnik upisan kao nositelj nekog prava.

VII. 	Ovlašćuje se stečajni upravitelj nakon zaključenja stečajnog postupka zastupati stečajnu masu, te u ime stečajnog dužnika, a za račun stečajne mase unovčiti imovinu dužnika, pokrenuti i voditi u ime stečajne mase postupke radi prikupljanja imovine koja ulazi u stečajnu masu i prikupljenim sredstvima podmiriti nastale troškove stečajnoga postupka, a neiskorišteni iznos uplatiti u Fond za namirenje troškova stečajnog postupka iz čl. 111. Stečajnog zakona.  


Obrazloženje

Financijska agencija, RC Rijeka, Podružnica Pula je podnijela Trgovačkom sudu u Pazinu, dana 29. veljače 2016. zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj 71/15, dalje u tekstu: SZ). 
Podnositelj zahtjeva u bitnome navodi da dužnik na dan 1. rujna 2015. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 183 dana u ukupnom iznosu od 716.974,97 kn, da nema zaposlenih, da ima otvoren račun kod Erste & Steiermarkische bank d.d. i da nema zaplijenjenih sredstava na ime predujma za namirenje troškova stečajnog postupka.
Oglasom Trgovačkog suda u Pazinu od 19. travnja 2016. stranke i vjerovnici obaviješteni su da je temeljem čl. 11. st. 2. Zakona o sudovima (Narodne novine broj 28/13, 33/15 i 82/15) rješenjem predsjednika Visokog trgovačkog suda u Zagrebu posl. br. 31 Su-412/16-2 od 7. travnja 2016. kao drugi stvarno nadležan suda za rješavanje ovog predmeta određen Trgovački sud u Zadru.
Nakon izvršenog uvida u Registar udruga, a postupajući sukladno odredbi čl. 430. SZ-a, Trgovački sud u Zadru je 20. srpnja 2016. objavio oglas na mrežnoj stranici e-Oglasna ploča kojim su pozvane osobe ovlaštene za zastupanje dužnika po zakonu u roku od 15 od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu te pozvani vjerovnici najkasnije u roku od 45 dana od dana objave oglasa, predložiti otvaranje stečajnoga postupka nad dužnikom, uz upozorenje o pravnim posljedicama iz čl. 431. SZ-a.
Naime, potonjom odredbom propisano je ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz toga popisa proizlazi da dužnik ima imovinu koja nije dostatna za namirenje predvidivih troškova stečajnoga postupka, te ako u roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, da će se smatrati da je dužnik nesposoban za plaćanje te da će sud po službenoj dužnosti donijeti rješenje o otvaranju i zaključenju skraćenoga stečajnog postupka, uz odgovarajuću primjenu odredbi čl. 132. i 133. te odredbi čl. 286.-292. SZ-a. 
S obzirom da naprijed navedene osobe nisu dostavile ovom sudu popis imovine i obveza dužnika niti predložile otvaranje stečajnoga postupka u određenom roku, to je temeljem odredbi čl. 431. i 432. SZ-a, u svezi s odredbama čl. 132. i 133. te 286. do 292. istog, donesena odluka kao u izreci rješenja.
Za napomenuti je da je nalog za upis, pa tako i posljedično dostavu ovog rješenja Hrvatskoj agenciji za civilno zrakoplovstvo izostao iz razloga što je prethodno provjereno i utvrđeno da dužnik u vlasništvu nema letjelice upisane u upisnik koji vodi ta Agencija.

U Zadru 28. rujna 2016. 

Za točnost otpravka – ovlaštena službenica 					                   Sutkinja
Merlina Klišmanić			                                                                Ana Markač, v.r.



UPUTA O PRAVNOM LIJEKU:
Protiv ovoga rješenja može se izjaviti žalba u roku od 8 dana od dostave pisanog otpravka istog, putem ovog suda u tri istovjetna primjerka (čl. 12. i čl. 19. SZ-a). O žalbi odlučuje Visoki trgovački sud Republike Hrvatske u Zagrebu. Žalba ne odgađa provedbu rješenja. 
Protiv ovog rješenja žalbu može izjaviti i osoba ovlaštena za zastupanje dužnika po zakonu do dana nastupanja pravnih posljedica otvaranja stečajnoga postupka (čl. 128. st. 8. SZ-a).

DNA:
1. Stečajnom upravitelju uz potvrdu i izjavu o imenovanju
1. Stečajnom dužniku 
1. Financijska agencija, RC Rijeka, Podružnica Pula, Pula, Giardini 5,
1. RH, Ministarstvo financija, Porezna uprava, Područni ured Istra, Primorje, Lika, Ispostava Pula – Pola, Pula, Carrarina 5,
1. Županijsko državno odvjetništvo u Puli – Pola, Pula, Kranjčevićeva 8,
1. Općinskom sudu u Puli, Stalna služba u Pazinu
1. Općinskom sudu u Puli, Stalna služba u Pazinu, zemljišnoknjižnom odjelu
1. Lučkoj kapetaniji-registru brodova, Pula
1. Ured državne uprave u Istarskoj županiji, Služba za opću upravu i društvene djelatnosti, Pula, Splitska 14 – radi zabilježbe otvaranja skraćenog stečajnog postupka u registru udruga,
1.  Ured državne uprave u Istarskoj županiji, Služba za opću upravu i društvene djelatnosti, Pula, Splitska 14 – po pravomoćnosti – radi brisanja dužnika iz registra udruga.
1. Državnom zavodu za intelektualno vlasništvo, Ulica grada Vukovara 78, 10000 Zagreb
1. e-Oglasna ploča suda
1. Pisarnici ovog suda
1. U spis 




